JUMAL KÕNELEB
Teretulemast jälle meie seltsi!
Räägime taas aktuaalsel teemal, nimelt finantsidest.
See on peaaegu igapäevane uudiste kõneaine.
Mis saab Euroopa majandusest? Milline on meie leibkonna seis?
Uudiste kuulamise asemel tuleks kuulata, mida Jumal ütleb.
Peaksime juurduma Temasse, sest Tema Sõna on tõde.
Tema Sõna püsib igavesti.
Joy, tema peale võime loota sama kindlalt nagu vanasti.
Oleme Janiga pidanud seda juba aastaid õppima.
Kui hakkasime järgima Issandat, andis Ta meile veidra ülesande -
luua kristlik kool. Ja vaatamata korduvale taotlemisele
pole me saanud riiklikku tuge, sest Helsingi linnas
on kaks kristlikku kooli ja teine juba saab riigi toetust.
Sellegipoolest meie ja õpetajate ning perede südameis põleb
soov ja usk jätkamisse. Oleme aastaid käinud usu varal.
Teadmata, kas saab palka ja raha kogu selle projekti rahastamiseks.
Me oleme Janiga mõlemad akadeemilise haridusega.
Soovisime selle projektiga kaasa minnes,
et kool oleks kõrgel tasemel.
Me tahame teha asjad hästi nii seaduse kui korra järgi.
Tahame õpetada lastele kõike, mida riiklik õppekava ette näeb.
Õpetada kõike, mida Soome koolis õpetatakse.
Kõike seda tahame lastele anda. Nii puutööd, matemaatikat,
terviseõpetust, füüsikat, keemiat, laboratoorseid töid
kui kehalist kasvatust koos suusatamise ja uisutamisega.
Kõige selle jaoks on vaja pädevaid õpetajaid ja nad vajavad palka.
Kõige jaoks on vaja ruume, vahendeid, materjale, õpikuid,
toitu, kindlustusi. Kust saame raha selleks kõigeks, Issand?
Ja meie oma pere? Kuidas tuleme toime palgarahadega?
Juhatajatena ei võta me esimestena palka välja.
Pigem viimastena.
Issand, kuidas see kõik toimib? Kuidas, Issand? Kuidas?
Õnneks hakkas Issand meid õpetama, kui me Teda otsisime.
Piibel ütleb: Koputage, siis teile avatakse! Otsige, siis te leiate!
Igale koputajale avatakse ja iga otsija leiab.
Jk.1:5 kirjutab ka nii:
"Kui kellelgi teist jääb vajaka tarkust, siis ta palugu Jumalalt,
kes kõigile annab heldelt ega tee etteheiteid, ja talle antakse."
Ta on lubanud meile tarkust anda ja seda Ta hakkaski tegema.
Ta näitas, et Piibel räägib majapidamisest
esimesest lehest viimaseni.
See pole Jumala jaoks väike asi, millest Ta ei hooli üldse.
Ta hoolib sinu ja minu argielu vajadustest.
Mt. 6:31:
"Ärge siis hakake muretsema, öeldes: Mis me sööme?”
või Mis me joome?” või Millega me riietume?”
Jeesus ütles: "Ärge muretsege!"
Kuidas nii, Issand? Kuidas ma ei muretse kui on nii suur vastutus
ja ülesanne, mida minul on täiesti võimatu täita?
Mul on lapsed ja pere.
Kuidas, Sa võid öelda, Jeesus, et ärge muretsege?
Kirjakoht jätkub nii: "Sest kõike seda taotlevad paganad."
Seda ma tean niigi! Kogu maailm, mu sõbrad ümberringi ja kõik muud
mõtlevad vaid seda, kuidas saada elatist.
Kust ma saan töökoha, et ma saaks raha
ja maksta üüri ning osta bensiini.
Nii mõtlevad ju kõik ümberringi.
Ja siis ütleb Jeesus,: "Ärge muretsege!"
ja "paganad taotlevad seda". Ta lisab: "Teie taevane Isa teab ju,
et te seda kõike vajate." Jumal teab. Ta pole rumal.
Ta ei anna mulle suurt ja rasket kutsumust majandusele mõtlemata.
Joy, sa pead kuidagi imemoodi selle eest hoolitsema. Ei!
Kui Ta annab meile kutse, ülesande või pere,
siis on Ta arvestanud sinna nii sendid kui eurod,
üürid, elektri, bensiini ja toidu. Ta on sellele mõelnud.
Ta on tõesti mõelnud. Ta pole pime ega kurt.
Siin on see kirjas. Need kirjakohad on mulle olnud nii tähtsad.
Ps. 94:9 "Kes kõrva on istutanud, kas tema ei peaks kuulma?"
Tema on teinud mulle need kõrvad ja Tema ise kuuleb küll.
Tal on omad kõrvad.
"Kes silma on valmistanud, kas tema ei peaks nägema?"
Ta näeb ja kuuleb. Ta teab su majanduslikke vajadusi
ja su pere olukorda. Ta teab, mis olukorras sa oled.
Kui oled kaotanud töö või sul on läbirääkimised pooleli,
oled üksikvanem, pensionär, kellel on väike sissetulek, siis Jumal,
kes lõi kõrvad ja silmad, teab. Teie Taevane Isa teab,
et sa kõike seda vajad. Ta teab, et sa pead maksma üüri ja elektriarve,
ja vajad ka telefoni. Ta teab.
See kirjakoht jätkub veel.
Jeesus ütleb tõesti, et me ei saa teenida mammonat
ja Teda, Jumalat. Me peame valima ühe neist.
Matteuse 6, on selle teema juures suurepärane kirjakoht.
See algab sellega, et keegi ei või teenida kahte isandat,
ta kas vihkab ühte ja armastab teist.
Te ei või teenida Jumalat ja mammonat.
Sellega see aga ei lõpe. Peale seda Ta ütleb:
"Seepärast ma ütlen teile: Ärge muretsege oma hinge pärast,
mida süüa, ega oma ihu pärast, millega riietuda! Eks hing
ole enam kui toidus ja ihu enam kui rõivas?
Pange tähele taeva linde: nad ei külva ega lõika
ega kogu aitadesse ning teie taevane Isa toidab neid.
Eks teie ole palju enam väärt kui nemad?"
Jeesus ei keela mammona teenimist,
ega käsi ennast teenida, jättes sind sinna paika.
Aga nagu Joy just ütles: Tema sõnum on: "Ära teeni mammonat
vaid järgi mind, sest ma tean, et sa vajad kõike seda.
Nagu Joy ütleski - Teie Taevane Isa teab.
Ta mitte ainult ei tea vaid ka täidab kõik teie vajadused.
Jeesus tegi väga selgeks, et need teie maised vajadused,
mida selga panna, mida süüa, nende eest Jumal hoolitseb imeliselt.
See pintsak mu seljas on kink, samuti kingad ja püksid.
Isegi püksirihma olen saanud kingiks. Särk on ainus, mille olen ostnud.
Jumal hoolitseb isegi kenade riiete eest,
mida iga päev isegi ei vaja.
Aga Jumal teadis, et millalgi ma vajan neid.
Ära taotle neid asju vaid..
Mt. 6:33: "otsige esmalt Jumala riiki
ja tema õigust, siis seda kõike -
toitu, riideid, sööki ja kehakatet
seda kõike ja kõike seda antakse teile pealegi! Antakse.
Toon väikese näite. - Meil on näiteid kuitahes palju.
Räägin lühidat, et just enne jõule saime me uue köögi.
Meile anti uus köök. Olgu, et kasutatud köögikapid
aga sel pole vahet. Need olid väga ilusad.
Meie vanaga võrreldes vägagi.
Saime uue köögi: pliidi, nõudepesumasina ja külmkapi
ja kõik köögikapid. Valged ja väga heas seisukorras.
Paneme ainult uued käepidemed ja ongi nagu disainerfirma köök.
Me palvetasime selle eest küll kaua, aga Jumal nägi
seda vajadust ja täitis selle. Me saime kellegi teise üliküllusest osa.
Mis teise jaoks on prügi, on teise jaoks aare.
Ikkagi. Jumal nägi ka seda vajadust ja näeb ka kõiki sinu vajadusi.
Ta on võimeline need kõik täitma.
Ps.121:1: "Ma tõstan oma silmad mägede poole,
kust tuleb mulle abi?"
Kust tuleb sulle kodus see vajalik majanduslik abi?
"Abi tuleb mulle Issanda käest, kes on teinud taeva ja maa".
Ta on teinud taeva ja maa, küllap Ta oskab aidata ka rahaasjades.
"Ei ta lase su jalga vääratada, ei su hoidja tuku.
Vaata, ei tuku ega jää magama see, kes Iisraeli (ja meid) hoiab."
See pole nii, et Ta ei kuule ega näe su vajadusi ja arveid,
mida tuli tasuda juba mitu nädalat tagasi. Ta ei tuku ega maga!
"Issand on su hoidja, Issand on su varjaja su paremal käel.
Päeval ei pista sind päike ega kuu öösel.
Issand hoiab sind kõige kurja eest, tema hoiab sinu hinge.
Issand hoiab su minemist ja su tulemist nüüd ja igavesti."
Tema, kes on loonud taeva ja maa, näeb ja teab.
Meiega oligi nii. Kui mõtlesime, kuidas tuleme toime teenistuse
ja perega, siis Jumal ei andnud miljoneid.
Ta tegi nii nagu Joy luges Mt. 6:33: "Otsige esmalt Jumala riiki
ja tema õigust."
Teises tõlkes: Tema viisi teha asju õigel moel.
Jumal sundis meid Tema peale vaatama.
Uurima tema Sõna ja otsima sealt abi selles, kuidas majandada.
Kui nii teeme, siis antakse meile ka kõike muud.
Me peame valima Jumala ja maailma tee vahel.
Kui me valime Jumala tee ja Tema toimimisviisi,
siis leiame Tema üliküllusliku hoolitsuse.
On imeline nii teha.
Jh.14:6 ütles Jeesus: "Mina olen tee."
Kui küsisin Issandalt nõu ja hüüdsin: "Sa pead mind õpetama,
Sa pead nõu andma!", andis Ta selle kirjakoha.
Ta ütles: "Mina olen tee ja tõde ja elu."
Jeesus! Ma ei tahtnud seda kuulda! Ma tahan teada, kust ma raha saan!
Issand, ma tahan konkreetset vastust!
Tema aga ütleb: "Mina olen tee."
Kas tead, kui hakkame Teda otsima ja mõistame,
et Tema ongi tee, siis korraga hakkame vaimulikult kasvama.
Saan jõudu kui veedan Temaga palju aega.
Saan tarkust, sest see Sõna mõjub tarkust andvalt.
Esimene asi, mida Sõna ütleb, kui otsin Teda ja Tema sõnumit,
on "Ära mõista kohut! Ära mõista oma laste üle kohut!"
See kraabib südant. Ta tahab teha põhjalikku tööd
ja muuta esimesi asju, mis mu südames muutmist vajavad.
Ta ei laksa meile miljonit pihku, vaid ütleb: "Joy, sa ei peaks
oma laste üle kohut mõistma!" või "Armastage teineteist!"
"Joy, ole oma abikaasa suhtes armastav!"
Nõnda Ta hakkab mind seestpoolt ehitama sammhaaval.
Ta ehitab vundamendi nii, et ka kogu majandusalane tarkus
sobib muuga kokku. Ma ei muutu ülbeks ega rahaahneks.
Teda otsides hoolitsen ma ka nende asjade eest
kuulates sõna ja tehes kogu aeg Tema nõuannete järgi.
Ta kitkub minust ka umbrohtu kogu aeg.
Siis saab Ta mulle õpetada väljakutserikkaid majandusasju.
Ta ehitab vundamendi, kaljualuse ja muudab mu elus just neid asju,
mida minu elus on vaja muuta. Ta on nii tark.
Poleks tark Temast anda lihtsalt miljoneid meile.
Aga Ta peab ka meie majandusasjadest hoolt
ja hakkab neid asju õpetama.
Samal ajal õpetab aga ka armastama ja mitte kohut mõistma
ja muid algtõdesid.
Ta hoolib meist kui tervikust.
Kui me hakkame otsima Teda ja Tema riiki,
siis käib see kogu meie elu kohta.
Jumal tahab kogu meie südant. Talle tasub anda kogu oma süda.
Sest kui me anname Talle kõik, siis annab Tema meile kõik.
Headus, mille Tema meie ellu toob, ei ole rahas ostetav.
Ta teab, et, mida ma tegelikult elus vajan, ei ole see miljon.
Ma vajan tegelikult hoopis õnnelikku elu, rahu pereelus,
head osadust laste ja abikaasaga,
rahu ja armastust suhetes töökaaslastega.
See on ülikülluslik elu. See on tervis.
Et mu ihu püsiks tervena. Jumal tahab mulle anda üleüldist heaolu.
Ta täidab ka minu majanduslikud vajadused,
aga see on ainult väike osa Jumala ülikülluslikust hoolekandest.
Rahast suurem on rahu, vägi, rõõm ja armastus,
mida Ta mulle annab ja õpetab.
Ta on palju targem. See on nii tähtis, Joy.
Jeesus ei taha, et me teeniks samal ajal Jumalat ja mammonat.
Mammona tähendab kõike maist varandust ja rikkust puudutavat,
mis saab kummardamise objektiks.
Kui sageli me kõik kaldume just sellesse kraavi.
Mõtleme, et kui ma selle saaksin, siis ma oleksin õnnelik.
Kui ma saaksin selle töökoha või nii palju raha iga kuu,
siis oleksin rahul.
Kui ma saaksin minna sinna või sinna puhkusele,
siis oleksin rõõmus.
Seda ju kuulutavad meile kõik reklaamid kogu aeg.
Võta kasvõi kiirlaenu, et pääseks Kreetale,
kus leiad rahu ja rõõmu ja kõik muu, mida igatsed.
Kogu turumajandus on sellele rajatud, et luuakse meile mingi ihaldusobjekt,
mida taotleda ja me saame selle rohkem raha teenides.
Uskudes, et sealt tuleb rõõm, rahu ja õnn. Aga see ei tule sealt.
See on vale ja on väga oluline, et see vale paljastub,
sest me läheme nii lihtsalt selle õnge.
Tuleb uus arvuti- või automudel ja korraga vana ei kõlba.
Arvame, et uus teeb meid õnnelikuks,
aga nädala pärast tuleb jälle uus
ja parem välja või on sõbral uhkem.
Ärgem langegem sellesse lõksu! Ometi seda juhtub nii sageli.
Sellepärast ütleb Jeesus, et seda kõike taotlevad paganad.
Piibel ütleb, et Jumala riik ise on õigus, rahu ja rõõm Pühas Vaimus.
Jumal ütleb, et otsige esiti Jumala riiki ja see sisaldabki kõike!
Kui meil on Jeesus ja oleme Tema riigis, siis meil on juba rõõm
ja rahu ja kõik see, mida paganad taotlevad.
Või meie ise sageli taotleme.
Ma ei tahaks mingi hinna eest sellest loobuda.
Mul on juba rahu, ja rõõm.
Just seda tahab Jumal öelda. Ta tahab sulle ja mulle öelda,
et rõõm ja rahu on sul juba olemas, kui oled Jeesuses.
Majandusasjad on täiesti teisejärgulised.
Jumal hoolib neist ja täidab needki vajadused,
aga need pole tee õnne, rahu ega rõõmu juurde.
Tema on meie rahu, rõõm ja vabadus.
Kui me käime Tema teed,
kui Ta on meie elus esimesel kohal,
õpime Teda tundma
ja süveneme Sõnasse, siis meie elu täitub rahuga.
Sellega, mida Tema annab. Rõõmu, rahu ja armastust.
Aga Ta täidab ka meie vajadused imelisel viisil oma rikkust mööda.
Ta ei ole kitsi Jumal. Ta ei hoia tagasi.
Piibel räägib hoopis midagi muud, kui me tõesti hakkama uurima,
siis märkame, et see, kes Teda järgib,
selle pea kohale tuleb õnnistus.
Meie osaks saab õnnistatud elu.
Leiame siit, et Aabraham, Iisak, Joosep, Jaakob
ja kuningad, kes järgisid Jumalat,
alati, kui nad hakkasid järgima Jumalat,
tuli nende üle ka majanduslik õnnistus.
Jumala Sõna näitab algusest lõpuni, et Jumal mitte üksnes ei hooli meie
majanduslikust olukorrast vaid täidab meie vajadused.
Mõtle, et Aadamal ja Eeval paradiisis oli kulda ja kalliskive
ja imelisi viljapuid ülikülluslikult.
Tõeline paradiis.
Seal polnud puudust ega vaesust. Neil oli olemas kõik vajaminev.
Sama moodi on Taevas. Seal pole vanu tolmuseid tänavaid.
Tänavad on seal kullast.
Templivundament on kalliskividest. Jumal on rikas.
Tema tahe on Tema Sõnas kirjas. Ta tahab õnnistada meid
ja hoolitseda meie eest.
Nüüd palvetame. Palveta täna Sina.
Issand, tänan, et saame nüüd tulla koos Sinu palge ette.
Issand, Sina oled sama eile, täna ja igavesti.
Issand, Sina tead iga vaataja igat vajadust. Tead igat olukorda.
Issand, Sina tead kõiki neid asju, millega me võitleme.
Issand, me toome koos kõik need rasked olukorrad,
arved ja asjad Sinu palge ette.
Sina, kes oled loonud kõrvad, kuuled
ja Sina, kes oled loonud silmad, näed.
Issand, tänan, et sa sel momendil haarad kinni
igast majanduslikust olukorrast ja inglid lähevad Jeesuse nimel
välja ja toovad abi. Ma murran puuduse ja vaesuse vaimu
iga vaataja elust praegusel hetkel! Sulle saabub taevalik abi
just sinu olukorda. Jeesuse nimel. Aamen.
Jumal tõesti hoolib sinu majapidamisest.
Jumal tahab, et oleksid majanduslikult vaba.
Tõeline majanduslik vabadus ei tähenda, et oleks miljoneid.
See tähendab, et me ei pea muretsema.
Ka sina ei pea muretsema.
Sa võid olla vaba andma, kui soovid.
Võid anda ka selle teletöö heaks helistades Eesti annetustelefonil:
900 1777 ning kuulates sõnumi lõpuni annetad 7 eurot.
Võid ka annetada otse Tv7 kontonumbritele.
Ole vaba andes või ole vaba andmata.
Ole igal juhul vaba muretsemisest. Jumal hoolitseb sinu eest!
Jeesuse nimel. Aamen.
Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin